  Майя Бывальцева Россиысь гурт возёс техника поттӥсь компанилэн «Ставим рекорды вместе» программаезлы йылпумъянъёсъя Удмуртиысь фермер Владимир Сергеев выль автомашина утӥз. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Программае быдэс Россиысь 2 сюрслэсь трос музъем ужасьёс пыриськизы. Компанилэн ю тысь утялтон комбайнэныз кутсамъя рейтингын Алнаш ёросысь Владимир Сергеев кыкетӥ инты басьтӥз. Туэ сӥзьыл со 1 сюрс 802 гектар вылысь 5 сюрс 200 тонна ю тысь утялтӥз. Фермерлэн верамезъя, солы юослэн удалтэмзы но техникалэн ӟеч ужамез юрттӥзы. Ӵектосэ Удмуртиысь 20-лэсь трос возёсъё пыриськизы. Ужамзэс кӧня ке ӧръёсъя дунъязы, ваньмыз Ростсельмашлэн техникаез ужаны кулэ вал. Тодэ вайытом, 2020-тӥ арын Удмуртиысь оглом 701 сюрс 50 тонна ю тысь кутсазы.  Тегъёс: Удмуртия гуртвозёс фермеръёс Алнаш ютысь аран  